Polisie span waterkanon teen klipgooiers in – praag.co.za — 20 jaar jonk!
Polisie span waterkanon teen klipgooiers in
Die polisie het ‘n waterkanon ingespan om betogers uiteen te jaag in KwaMashu in die vroeë oggendure van Vrydagoggend, het die polisie in KwaZulu-Natal gesê .
Woordvoerder kolonel Jay Naicker het gesê betogers het begin om ‘n deurpad, Dumisani Makhaye-rylaan, te versper, teen omstreeks 02:00 .
“Die polisie is met klippe bestook en versterkings is ingeroep. Hierdie boewe is verjaag met behulp van ‘n waterkanon,” het hy gesê.
Dit is nie duidelik waaroor die protes was nie, maar aanduidings is dat dit oor dienslewering nalv ‘n gebrek aan behuising gehandel het.
Hy het gesê voortgesette protes tap op die polisie se hulpbronne en verplaas waardevolle hulpbronne wat aangewend word om misdaad te beveg na skarebeheer.
“Wetsgehoorsame belastingbetalers uit verskeie gemeenskappe in die provinsie is ook ontstoke omdat dié misdadigers paaie na hul woonbuurte versper, eiendom beskadig en [ belastingbetalers ] versoek die polisie om beslis teen hierdie gewelddadige misdadigers op te tree,” het hy gesê.
Durban het die afgelope week in die Isipingo en Cato Crest-gebiede oproer beleef oor ‘n gebrek aan behuising. Maandag is ‘n 17-jarige meisie doodgeskiet deur twee polisiebeamptes na hul voertuig deur die betogers omsingel is, en hulle lewendige ammunisie moes gebruik om te ontsnap. – Sapa
Skrywer Karin RoodtGepubliseer op 5 Oktober 2013 6 Oktober 2013 Kategorieë Nuus, Suider-AfrikaSleutelwoord Cato Crest, dienslewering, hulpbronne, Isipingo, KwaMashu, Kwazulu-Natal, sapd, waterkanon, Wetsgehoorsame belastingbetalers
Vorige Vorige artikel: Apartheid-onderwys was beter, sê Ramphele
Volgende Volgende artikel: Jonathan Jansen oor sy moedertaal